Falcon 9

Falcon 9 – daugkartinio naudojimo, dviejų pakopų vidutinių krovinių raketa-nešėja, gaminama įmonės „SpaceX“. Iš viso raketa turėjo kelias versijas – pirmoji v1.0, v1.1, v1.2, o nuo 2018 m. naudojama naujausia versija „Falcon 9“ Block 5.

Naujausia raketos versija gali į Žemės orbitą iškelti iki 22 800 kg (sunaudojama) ir iki 15 600 kg (daugkartinio naudojimo), kai pirmoji pakopa turi pakankamai atliekamo kuro galėtų saugiai nusileisti ir būti panaudojama daug kartų.

Taip pat nuo 2016 m. „SpaceX“ eksperimentuoja su krovinio apsauginių gaubtų sugražinimu ir daugkartiniu panaudojimu.

2008 m. kompanija „SpaceX“ laimėjo NASA kontraktą dėl krovinių gabenimo į Tarptautinę kosminę stotį kosminiu aparatu „SpaceX Dragon“. Pirmoji šio kontrakto misija įvykdyta 2012 m. spalį.

Pirmoji v1.0 raketos versija atliko 5 skrydžius nuo 2010 iki 2013 m., v1.1 versija atliko 14 skrydžių tarp 2013 m. ir 2016 m. sausio, v1.2 FT – 36 skrydžius tarp 2016 m. ir 2018 m.

Kompanijos galingiausios „Falcon Heavy“ raketos pirmai pakopai panaudotos trys atskiros „Falcon 9“ pirmos pakopos raketos. „SpaceX“ siekia, kad „Falcon 9“ taptų astronautų nešėja į Tarptautinę kosminę stotį ir būtų tam sertifikuota. 2016 m. kompanijos vadovas Elon Musk pristatė naujausią planuojamą „Falcon 9“ versiją Block 5 su galingesniais varikliais ir kitais patobulinimais. Naujausia raketos versija Block 5 naudojama nuo 2018 m. ir atliko 35 skrydžius.

Žymesni skrydžiai 
 1 skrydis, Dragon Spacecraft Qualification Unit, pirmasis Falcon 9 skrydis ir Dragon bandymas
 3 skrydis, Dragon C2+, pirmasis pristatytas krovinys į TKS
 6 skrydis, CASSIOPE, pirmoji Falcon 9 v1.1 raketa, pirmasis skrydis iš Vandenbergo karinės oro bazės, pirmasis bandymas grąžinti į Žemę Falcon 9 raketą
 7 skrydis, SES-8, pirmasis krovinio paleidimas orbitoje, pirmasis komercinis krovinys (komunikacijos palydovai)
 9 skrydis, CRS-3, pridėtos leidimosi kojos, pirmasis bandymas nusileisti ant platformos jūroje
 15 skrydis, DSCOVR, pirmoji misija, viršijusi antrąjį kosminį greitį ir pasiekusi Lagranžo tašką tarp Saulės ir Žemės
 19 skrydis, CRS-7, raketos susprogimas netrukus po pakilimo dėl struktūrinių pažeidimų
 20 skrydis, Orbcomm OG-2, 2015 m. gruodžio 22 d., pirmasis sėkmingas raketos nusileidimas
 23 skrydis, CRS-8, pirmasis sėkmingas nusileidimas ant platformos jūroje
 Amos-6, visiškas raketos ir krovinio praradimas raketos paleidimo bandymų metu
 30 skrydis, CRS-10, pirmasis raketos paleidimas iš Kenedžio kosminių skrydžių centro paleidimo aikštelės LC-39A
 32 skrydis, SES-10, pirmasis raketos daugkartinis panaudojimas (B1021, skridusi CRS-8 misijos metu),
 41 skrydis, Boeing X-37B OTV-5, pirmasis kosminio erdvėlaivio pakėlimas į orbitą
 54 skrydis, Bangabandhu-1, pirmasis skrydis su Falcon 9 Full Thrust Block 5 versijos raketa
 58 skrydis, Telstar 19V, sunkiausias komunikacijos palydovų krovinio paleidimas Žemės orbitoje
 69 skrydis, Crew Dragon Demo-1, pirmasis Crew Dragon misijos įvykdymas
 85 skrydis, Crew Dragon Demo-2, pirmasis pilotuojamas Crew Dragon misijos įvykdymas
 98 skrydis, Crew-1, pirmoji pilotuojama nebandomoji Crew Dragon misija
 101 skrydis, CRS-21, pirmasis nepilotuojamas Cargo Dragon 2 paleidimas
 106 skrydis, Transporter-1, pirmasis dedikuotas smulkių palydovų paleidimas. Viena raketa iškeltas rekordinis skaičius palydovų – 143
 129 skrydis, pakeltas DART misijos zondas. Tai pirmoji asteroido numušimo misija.
 134 skrydis, 100-asis sėkmingas pirmos pakopos vertikalus nusileidimas.

Versijos

Nuorodos 
 Oficiali svetainė

Šaltiniai 

Kosminiai aparatai